CELEX: 62019TN0569
Language: lv
Date: 2019-08-15 00:00:00
Title: Lieta T-569/19: Prasība, kas celta 2019. gada 15. augustā – AlzChem Group/Komisija

28.10.2019   
            
            
               LV
            
            
               Eiropas Savienības Oficiālais Vēstnesis
            
            
               C 363/19
            
         
      Prasība, kas celta 2019. gada 15. augustā – AlzChem Group/Komisija
      (Lieta T-569/19)
      (2019/C 363/28)
      Tiesvedības valoda – angļu
      
         Lietas dalībnieki
      
      
         Prasītāja: AlzChem Group AG (Trostberg, Vācija) (pārstāvji: A. Borsos un J. Guerrero Pérez, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt prasību par pieņemamu un pamatotu;
               
            
                  —
               
               
                  atcelt Eiropas Komisijas ģenerālsekretāra Lēmumu C(2019)5602 saskaņā ar Regulas (EK) Nr. 1049/2001 (1) (2019. gada 22. jūlijs) Īstenošanas noteikumu 4. pantu, atbildot uz pieteikumu Nr. GESTDEM 2019/2311; un
               
            
                  —
               
               
                  piespriest Komisijai atlīdzināt prasītājas tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka ir pieļauta tiesību kļūda un acīmredzama kļūda vērtējumā attiecībā uz dažu izņēmumu piemērošanu vispārējam noteikumam par piekļuves piešķiršanu dokumentiem, ņemot vērā šādus faktus:
                  
                              —
                           
                           
                              piekļuves pieteikums neattiecas uz lietas materiāliem vai izmeklēšanas dokumentu un tāpēc neskar un neietekmē ne izmeklēšanas mērķi (Regulas (EK) Nr. 1049/2001 4. panta 2. punkta trešais ievilkums), ne arī Komisijas lēmumu pieņemšanas procesu (Regulas (EK) Nr. 1049/2001 4. panta 3. punkts);
                           
                        
                              —
                           
                           
                              piekļuves pieteikumu nedrīkst noraidīt, pamatojoties uz izmeklēšanas mērķa aizsardzību (Regulas (EK) Nr. 1049/2001 4. panta 2. punkta trešais ievilkums) vai Komisijas lēmumu pieņemšanas procesu (Regulas (EK) Nr. 1049/2001 4. panta 3. punkts);
                           
                        
                              —
                           
                           
                              piekļuves pieteikums neattiecas uz komerciāla rakstura informāciju vai datiem, ko ir nepieciešams aizsargāt (Regulas (EK) Nr. 1049/2001 4. panta 2. punkta pirmais ievilkums);
                           
                        
                              —
                           
                           
                              apstrīdētajā lēmumā tiek piemēroti diskriminējoši izņēmumi attiecībā uz informācijas izpaušanu, tos padarot par spēkā neesošiem ar Komisijas rīcību un izturēšanos citās līdzīgās situācijās – to aizliedz ES tiesību akti;
                           
                        
                              —
                           
                           
                              jebkura izņēmuma piemērošana informācijas izpaušanai tiek padarīta par spēkā neesošu ar sevišķām sabiedrības interesēm, kas attaisno informācijas izpaušanu, lai nodrošinātu efektīvu tiesas kontroli (Eiropas Savienības Pamattiesību hartas 47. pants).
                           
                        
            
                  2.
               
               
                  Ar otro pamatu tiek apgalvots, ka nav norādīts pamatojums attiecībā uz atteikumu piekļūt dokumentu nekonfidenciālai versijai, daļējai piekļuvei vai piekļuvei dokumentiem no Komisijas telpām saskaņā ar Regulas (EK) Nr. 1049/2001 4. panta 6. punktu un 10. pantu.
               
            
         (1)  Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).